यो विषय पढ्यो भने विदेश जान पाइन्छ । स्कोप पनि छ ।’ उनलाई घर नजिकै कृषि क्याम्पस खुलेपछि बाहिर गएर किन पढ्ने भन्ने भयो र त्यहीँबाट आईएस्सी (एजी) पूरा गरे ।डा. भण्डारी पढाइमा तीक्ष्ण नै थिए । त्यही तीक्ष्णताले गर्दा उनको उच्च अध्ययनका निम्ति घर–परिवारले टाउको दुखाइरहनु परेन । भन्छन्, ‘एसएलसीसम्मको पढाइ खर्च घरपरिवारले बेहोरे पनि त्यसभन्दा माथिका सबै अध्ययन मैले छात्रवृत्तिबाटै पूरा गरेँ ।’ आईएस्सी (एजी) मा अध्ययन गर्दा उनले दुई सय रुपैयाँ छात्रवृत्ति पाउँथे ।
